VEGA & Beatbox Entertainment præsenterer

**Vanessa Carlton udfolder poplandskaber i VEGA**

**​***Tirsdag d. 10. maj indtager den amerikanske sangerinde Vanessa Carlton Lille VEGA med nye og mere eksperimenterende sange end kæmpehittet ”A Thousand Miles”.*

Den amerikanske popsinger/songwriter Vanessa Carlton er herhjemme stadigvæk mest kendt for hendes kæmpehit ”[A Thousand Miles](https://www.youtube.com/watch?v=Cwkej79U3ek)”, som hærgede radiobølger og teenageværelser i 2002. Sangen er blevet samplet, udgivet i et utal af coverversioner, nomineret til ”Årets sang” ved de amerikanske Grammys samt været brugt som en del af soundtracket til *Gilmore Girls*-serien. Den efterhånden ikoniske video, hvor sangerinden og hendes klaver bevæger sig gennem Newbury Park, er blevet set over 100.000.000 på YouTube.

 **Nye positive toner**

Siden ”A Thousand Miles” og debutalbummet har Venessa Carlton udgivet fire plader og er nu klar til spille koncert i VEGA med det seneste *Liberman*. Albummet udkommer i Danmark d. 29. april. De 10 nye sange er alle gennemsyret af positivitet og ro, som sangerinden ønsker at overføre til sine lyttere. Åbningsnummeret ”Take It Easy” slår tonen an på scenisk vis.

Musikken er inspireret af bøger som Joseph Campbells *The Power of Myth* og Aldous Huxleys *The Door of Perception* samt et maleri af Carltons bedstefar.

 “*The swirly colors of that painting reminded me of the music and the music reminds me of those colors. Then I looked up what Liberman means and it’s ‘honorable man’ and ‘my beloved’ – all these things that just felt right to me. It’s a strong family name that, in a weird way, describes the music to me*.”

**Stadig med klaveret som centrum**

Sammen med produceren Steve Osborne begyndte sangerinden i 2013 at arbejde sig frem mod en ny lyd. Der blev fokuseret på at skabe lagvise instrumenteringer som minder mere om Air end moderne popproduktioner. Det nye skift i lyd høres specielt på ”[House of Seven Swords](https://www.youtube.com/watch?v=jIagfv0s-ig)” og ”Ascension”, hvor det soniske lydlandskab pulserer med klaveret som centrum.

**Fakta om koncerten:**

Vanessa Carlton (US)

Tirsdag den 10. maj 2016 kl. 21:00

Lille VEGA, Enghavevej 40, 1674 Kbh. V

150 kr. + gebyr

Forsalget starter i dag via VEGAs hjemmeside og Billetlugen.